《感秋六首》
宋代·郑獬

日车辗东井，一阴穿土生。
死草出飞火，杀机从此萌。
况及八月秋，大昴腾光精。
气势日发励，乾坤露峥嵘。
万木赤立死，百虫相吊鸣。
菲菲黄菊花，幽丛发孤英。
采撷对樽酒，悲歌不能倾。
所悲阳德消，日与群阴争。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。